Teile tundub, et Eestis on kinnisvarabuum ja siin ehitatakse palju? Jama jutt. Vaadake Dubaid. Seal on väidetavalt 15-25% kogu maailma kraanadest. Hullumeelsus. Kinnisvaraarendusse pannakse 90 miljardit dollarit.    Seda toredam on teada, et just käivitus eestlaste esimene tõsine internetiprojekt Dubais, kinnisvaraportaal - kas kõlab veidi tuttavalt -  . Firma nimeks Keynet. Suurfirmades heal kohal olnud inimesed jätsid oma igavad mõnusad töökohad Eestis ja  kolisid sinna, kus midagi toimub. Et vallutada maailma, et teha midagi, mis tõesti loeb. Soovin edu. Oleks meil vaid rohkem internetiärimehi, kes julgeks konnatiigi muda kingadelt pühkida ja üritaks päris turgudel läbi lüüa.    Mäletan, kuidas CV-Onlinega kunagi Ida-Euroopasse laienetud sai. Teadmata sealsest elust ja ärist midagi, sai ühel oktoobrikuu päeval 1999 aastal Mazdale hääled sisse löödud ning sügiseselt udustes Poolas, Ungaris, Tšehhis, Slovakkias ja Sloveenias paar nädalat ringi  tiirutatud. Et jaanuaris-veebruaris 2000 juba Prahas ja Budapestis korterid rentida ning sinna kolida. Rendid kontori, leiad internetiühenduse pakkuja, mõne kohaliku ja ongi algus tehtud. Järgnes küll aastaid rasket tööd, kuid sageli on küsimus pigem julguses ja otsuse tegemises.    Miks ei lähe keegi täna oma elukoha ja äriga Jaapanisse või Hiinasse, et seal tehnoloogiaäri teha? Ei taha kuulda juttu, et raha pole, pigem pole julgust ja ettevõtlikkust.    Ehk kirjutab   tulevikus, kuidas Dubais äri läheb. Seniks saba tema blogist lugeda, milline on elu Dubais üldiselt.